| **Til:** | | | |
| --- | --- | --- | --- |
| Agnes Marie Sørheim | Kongsteinsvegen 26 | 4120 | TAU | ​ |
| Ailin Susan Vik Nymo |  |  |  | ​ |
| Anne Aakre Lund |  |  |  | ​ |
| Ina Eckeberg | Vågadalsvegen 6 | 4120 | TAU | ​ |
| Joseph Jonas Jassin | Strandahagen 8 | 4120 | TAU | ​ |
| Katrine Nordbø | Strandahagen 4 | 4120 | TAU | ​ |
| Lukas Bjørheim Olsen | Kvilhaugvegen 3 | 4120 | TAU | ​ |
| Marit Østhus Gjuvsland | Tauramarkkroken 25 | 4120 | TAU | ​ |
| Wenche Langvik |  |  |  | ​ |
| Åsbjørn Fjelde Kleven | Nedre Barkvedvegen 72 | 4100 | JØRPELAND | ​ |

|  |  |  |  |  |
| --- | --- | --- | --- | --- |
| **Deres ref.:** | **Vår ref.:** | **JournalpostID:** | **Arkivkode:** | **Dato:** |
|  | 13/508-82 / NORSOL | 21/7521 | 033 | 25.02.2021 |

**Referat fra møte i SMU, SU 23.02.2021** **Tau skole**

|  |  |
| --- | --- |
| **Tid:** | 23.02.2021 kl. 18.00 – 19.30 |
| **Sted:** | Aulaen, Tau skole |

|  |  |
| --- | --- |
| **Til stede:** | Agnes Marie Sørheim, Ailin Susan Vik Nymo, Anne Aakre Lund, Joseph Jonas Jassin (SMU), Kahtrine Nordbø, Lukas Bjørheim Olsen, Marit Gjuvsland (SMU), Wenche Langvik, Solfrid Norland |
| **Forfall:** | Ina Eckeberg ( Marit Gjuvsland fortsatte som foreldrerep. i SU)  Åsbjørn Fjelde Kleven. |

Møteleder: Marit Gjuvsland

Referat: Solfrid Norland

**Skolemiljøutvalget:**

**16 – 20/21: Gjennomgang referat forrige møte**

Referatet ble gjennomgått. Ingen merknader til referatet. Oppfølging av saker:

* Sak 10 – 20/21: TL ble ikkje startet opp som planlagt etter jul pga Strand kommune innførte rødt nivå på skolene. Vi starter opp en light-versjon av TL på mellomtrinnet etter vinterferien. Skolen er på gult nivå og enkelte aktiviteter kan ikkje gjennomføres, organiseringen må også bli annerledes pga at vi ikke kan samle for mange på et sted og heller ikke på tvers av klassene. Sosiallærer organiserser dette sammen med TL’ene.
* Sak 12 – 20/21: Marit har sjekket priser på rampe. Kommer tilbake til dette i møtet.
* Sak 15 – 20/21: Tilsyn MIljørettet helsevern: skolen fikk godkjent og saken er lukket.

**17 – 20/21: Opplæringsloven §9A – status og arbeid med psykososialt miljø**

Skolen har for tiden 8 aktivitetsplaner som er åpne. Ingen er lukket siden sist,

samt at vi har opprett 4 nye. To av sakene holdes åpne for å forebygge oppblomstring, en annen sak blir sannsynligvis lukket denne uken.

Fagdagen med Tove Flack måtte avlyses pga strenge tiltak i Strand kommune. Vi er i dialog med henne om ny dato. På plandagen gjennomførte vi plan B som var arbeid med nasjonale prøver.

Status trivsel og miljø på skolen: elevrepresentantene i SMU melder fra om gode forhold. De tenker at korona har vært bra for miljøet i forhold til at elevene samles på et trinnvise områder. Dette er også noe som personalet på skolen melder fra om, kohorter ute i friminuttet fører til færre konflikter og meir oversikt for de voksne som kjenner elevene godt. Likevel savner elevene å kunne bevege seg fritt ute i skolegården. Alt er veldig regulert. Etter korona bør vi vurdere muligheten for en blanding: noe fritt og noe samlet.

**18 – 20/21: Elevundersøkelsen 2020 - gjennomgang**

Rektor presenterte resultatene fra elevundersøkelsen.

<https://skoleporten.udir.no/rapportvisning/grunnskole/laeringsmiljoe/elevundersoekelsen/tau-skole?periode=2020-2021&orgaggr=o&kjonn=a&trinn=7&sammenstilling=4&fordeling=0>

Noen områder scorer vi bra på: Trivsel, felles regler, støtte fra lærerne og støtte hjemmefra. I forhold til i fjor hvor vi hadde veldig gode resultater så scorer vi litt for lavt på litt for mange områder i år. Disse områdene skiller seg ut som lav score: elevdemokrati og medvirkning, faglig utfordring

Det som er mest gledelig er at det også i år er svært liten andel elever som har svart at de blir mobbet. Vi var spent på dette pga 0 % mobbing i fjor og vi visste at det har vært flere mobbesaker på dette trinnet. Pr nå er det ingen åpne aktivitetsplaner på 7. trinn, men flere elever har hatt aktivitetsplaner i forbindelse med mobbing tidligere år. Det er fint å se at tiltak har fungert og svarene til elevene stemmer med våre tall.

Vi drøftet årsakene kunne være til lav score på enkelte områder. Det har vært et spesielt år, og vi ser at snittet i Strand og nasjonalt også er lavere enn tidligere år. Elevrådet har f eks hatt få møtepunkt det siste året og det merkes i forhold til elevmedvirkning.

Både personalet og elevrådet skal jobbe med resultatene av elevundersøkelsen i løpet av våren. FAU vil også drøfte resultatet og komme med eventuelle innspill.

**19-20/21: korona, smittevern, status**

Skolene er på gult nivå, var på rødt de to første ukene i januar. Vi har hatt en

ansatt som har fått påvist smitte, dette førte til at en klasse + 4 ansatte +

noen enkeltelever i fra andre klasser måtte i karantene. Ingen andre fikk påvist smitte og kunne vende tilbake etter endt karantene. Ringvirkninger av klassen i karantene førte til at en av klassene på 6. trinn måtte ha hjemmeskole en uke. Flere av skolens lærere er også foresatte som måtte være hjemme med barn som var i karantene.

Generelt er det vanskelig å finne vikarer i disse tider. Både lærere og vikarer skal ha lav terskel for å være hjemme ved symptomer. Skolen har likevel klart å få kabalen til å gå opp og ingen elever har blitt sendt hjem på hjemmeskole pga lærermangel.

Noe høyere fravær hos elever etter korona, skolen følger med og skiller mellom koronafravær og bekymringsfullt fravær.

**20 – 20/21: Orientering om utviklingsplan 2021 - 2025, arbeid videre**

Skolen har startet arbeidet med å lage ny utviklingsplan. Planen skal lages ut i fra den overordnede utviklingsplanen for Strandaskolen. Skolen vurder sin egen praksis og skal på grunnlag av denne vurderingen komme fram til delmål i ny utviklingsplan. Planen vil bli tatt opp i SU, SMU før skoleåret avsluttes. L

Parallelt med arbeid med ny utviklingsplan er skolens arbeid med ny fagplan prioritert. I den forbindelse får vi drahjelp av nettverk med de andre ledergruppene og tillitsvalgte i Midt Rogaland. Oppdrag fra dette nettverket er å vurdere skolens praksis i forhold til elevmedvirkning. På bakrunn av elevundersøkelsen samt tydelige føringer i læreplanen, LK20, så er dette viktig også å få med i skolens utviklingsplan.

**21– 20/21: Saker fra elevråd**

Ingen nye saker, men viser til sakene på forrige SMU:

* Kantinesaken jobbes med. SMU foreslår om FAU kan drøfte dette og komme med innspill. Viser til sak på forrige møte.
* Ønsker om innkjøp til FAU. Marit har undersøkt i forhold til rampene som stod ved Torghuset. De er flyttet til trialområdet i Nordmarka. Videre har hun fått tilbod fra Fjogstad hus på ramper som kan settes opp i skateområdet. Hun viste tegningene fra Fjogstad. Den største kommer på ca 48 000, og den minste kommer på ca 24 000. Elevrepresentantene ønsker å gå for den minste pga at den vil være mest tilgjengelig. Dette skal være et lavterskel for de som ikke skater til vanlig.

SMU konkluderte med følgende: Ailin sjekker med trialklubben om rampene er i bruk. Dersom de er i bruk og det er ingen mulighet for skolen å få tak i disse går vi for den minste rampen til Fjogstad hus. Uansett venter vi til etter 17. mai for å se hvor mye penger FAU har til rådighet. Skolen bestiller basketballer til mellomtrinnet og fotballer til småskoletrinnet som FAU betaler.

**22 – 20/21: Saker fra FAU**

* Orientering om sak om trafikksikkerhet. Det jobbes med å betre trafikksikkerheten i Karlstadkrossen. Det er sendt innspill til Statens vegvesen om å bytte plass på plen og fortau i svingen inn mot Kongsteinsvegen. De har ikke fått svar enda.

**23 – 20/21: Eventuelt**

**Samarbeidsutvalget:**

**15 – 20/21: Gjennomgang referat forrige møte**

Referatet ble gjennomgått. Ingen merknader.

Oppfølging saker:

* Sak 11 – 20/21: Ingen innspill fra FAU til ny utviklingsplan annet enn at de synes planen ser bra ut og at de støtter utviklingsområdene som er valgt.

**16 – 20/21: Økonomi, budsjett. Orientering Skole og SFO.**

Rekneskap 2020:

Skolen går ca 4 millioner i underskudd. Dette har vært forventet hele året og blitt rapportert inn ved hvert tertial. Dette er et stort avvik i forhold til alle andre år hvor skolen har gått tilnærmet i null. Rektor har meldt fra om endring i rammene som ikke lenger oppleves som tilstrekkelige.

Årsakene er elevnedgang i fjor utan at det fører til færre klasser, privatskoletrekk, omstilligskrav man ikke er i stand til å innfri, nødvendige tiltak i forhold til ressurser til oppfølging enkeletelever og klasser. SFO ble også ved en feil tilført for små rammer, noe er rettet opp men ikke alt.

Budsjett 2021:

Kommunestyret gikk inn for kommunedirektørens forslag og skolen får tilført

50 % av tiltakene. Rektor viser til sak i SU i fjor vår om innspill til tildelingsbrev

og skolens rammer. Ingenting har skjedd i denne saken og skolen har fått

mindre penger enn i fjor. Omstilingskravet til skolen er lagt inn i budsjettrammene, det er også privatskoletrekket. Dette rammer skolen hardt og i tillegg til nedgang i elevtall på 20 elever i fjor blir gjør at skolen har fått redusert rammene kraftig de siste årene.

Rektor har hatt møte med de rektorene på Resahaugen og Fjelltun og blitt enige om felles føringer for fordeling av skolens ressurser. Vi har sett på styrkingsressurs småskoletrinn og mellomtrinn, fagfunksjoner, spesialundervisning, ledelse og administrasjon, vikarpott og driftsbudsjett. Vi har på denne måten sikret likt grunnlag for elevene i Strand kommune. Når vi legger inn tallene i regnearket så ser vi at Tau skole er den skolen som avviker mest fra budsjettet. Vi har ikke mulighet for å komme i mål med dagens rammer. Rektor jobber videre med saken.

SFO:

Skolene i Strand har fått i oppdrag å se på mulighet for innsparing i forhold til tilrettelagtressurs og ledelsesressus i SFO. Strand kommune følger regelen om at dersom det er 60 barn eller mer i SFO skal dette utløse 100% ledelesesressurs for SFO. Det er lite skolen kan gjøre med det, dette må i tilfelle opp til politisk behandling. Videre ser vi at vi kan spare noen timer denne våren på tilrettelagt, men når skolen starter opp i august og vi vet at det kommer minst 4 elever med svært store hjelpebehov så vil tilrettelagtressursen øke dersom disse barna skal i gå i SFO.

Denne saken jobbes videre med saman med de andre skolene/sfoene i Strand.

**17 – 20/21: Resultat nasjonale prøver. Arbeid videre**

Rektor presenterte resultatene av nasjonale prøver.

5. trinn: <https://skoleporten.udir.no/rapportvisning/grunnskole/laeringsresultater/nasjonale-proever-5-trinn/tau-skole?periode=2020-2021&orgaggr=o&kjonn=a&sammenstilling=4&fordeling=0>

8.trinn: <https://skoleporten.udir.no/rapportvisning/grunnskole/laeringsresultater/nasjonale-proever-ungdomstrinn/tau-ungdomsskole?periode=2020-2021&orgaggr=o&kjonn=a&trinn=8&sammenstilling=4&fordeling=0>

Vi gjør det noenlunde bra i regning og engelsk, men scorer altfor lavt på lesing. Skolen kjenner ikke til at resultatet har vært så lavt. Vi har altfor mange elever på nivå 1 og altfor få elever på nivå 3. Ledelsen har drøftet resultatene med 5. trinn og vi ser at flere av elevene ligger i grenseland opp mot neste nivå. Vi vil sette inn styrkingstiltak og refleksjoner rundt resultatene vil forhåpentligvis føre til tiltak som løfter elevene. Dette vil også være et viktig fokusområde i ny utviklingsplan. 5. trinn melder fra om at vi har forholdsvis mange elever på trinnet som har dysleksi, flere av elevene som hadde rett på fritak etter §5-1 gjennomførte likevel prøvene etter ønske fra foresatte. Videre så lærerne at elevene er for lite vant med prøveform og varighet. Det var utfordrende for dem å holde ut. Noen elever klikket på send uten å svare på en eneste oppgave. Vi erkjenner at vi er for dårlige på å forberede elevene på denne prøven i forkant og dette må vi endre på i forhold til 3. og 4. trinn som må begynne å forberede elevene på hva som venter dem på 5 trinn. Likedan mellomtrinnet i forhold til hva som forventer dem på 8. trinn.

Ledelsen har startet på et samarbeid med TUS om nasjonale prøver 8. trinn og overgangsmøter mellom småskoletrinn/mellomtrinn samt barneskole/ungdomsskole.

5. trinn har reflektert rundt resultatene og har kommet fram til følgende:

* Arbeide systematisk med lesestrategier: nærlesing, skum- og letelese.
* Underveis i lesingen – hva har jeg lest, hva betyr ordene
* Bestilling til leseleksene
* Systematisk arbeide med ulike måter å stille/svare på spørsmål, tolke lese mellom linjene, finne, refleksjon, flervalgsoppgaver
* Bli kjent med oppgaveformen gjennom å øve seg på tidligere nasjonale prøver
* Bli vant med lange prøver, tidsbruk
* ALLE lærerne må jobbe systematisk med lesestrategiene.

5. trinn brukte et refleksjonsopplegg fra Udir til å analysere resultatene, og valgte ut områder å jobbe med fram til jul. drøfting og dialog med ledelsen om videre tiltak, oppfølging og behov for ytterligere tiltak etter jul.

Videre reflekterte hele personalet rundt nasjonale prøver på plandagen i januar ved hjelp av kompetansepakken i Språkløyper, utviklet av Lesesenteret. Hvert trinn har kommet fram til områder som jobbes videre med på det enkelte trinn.

På forrige elevrådsmøte ble det informert om skolens resultater på nasjonale prøver og elevrådet vil på neste møte få refleksjonsoppgaver i forbindelse med lesing.

**18– 20/21: Saker fra elevråd**

Ingen saker

**19 – 20/21: Saker fra FAU**

Ingen saker

**20 – 20/21: Eventuelt**

* **Orientering om tilsyn fra Statsforvalteren**

I uke 14-16, 2021, vil Statsforvalteren gjennomføre tilsyn ved Tau skole, Resahaugen skole og Fjelltun skole i Strand kommune. Temaet for tilsynet er skolebasert vurdering, Opplæringsloven §13-10e. Det er send ut informasjonsbrev om dette til alle foresatte via transponder samt skolens hjemmeside.

* **Orientering om svømmeopplæring**

Svømmebassenget er åpnet og svømmeopplæringen er i gang for både 4. og 5. trinn. Skolen vil sørge for å gi nødvendig opplæring videre til de som har behov i forhold til kompetansemålene dersom det viser seg at antall timer i bassenget ikke blir tilstrekkelig inneværende skoleår.

Skolen har kjøpt våtdrakter og satser på vanntilvenning og øvelser i vann for elevene på 2. trinn til våren.

* **Neste møte i SU, SMU er tirsdag 13. april.**

Med hilsen

Solfrid Norland

rektor

Tau skole

*Dokumentet er elektronisk godkjent og krever ikke signatur.*

| **Kopi til:** |  |  |  |
| --- | --- | --- | --- |
| Kristin Spørkel Gjerde |  |  |  |

| **Vedlegg:** |
| --- |
|  |